钦定古今图书集成/方舆汇编/职方典/第1154卷 > 陵墓附 府县志合载
## 钦定古今图书集成/方舆汇编/职方典/第1154卷 > 陵墓附 府县志合载

本府。〈襄阳县附郭。〉

春秋楚昭王墓　在习家池北。南齐建元中，盗伐冢，得古书竹简、青丝编简。后沈约亦得数简以示刘绘，绘曰：“《周礼》逸篇。”

楚庄王墓　在北邓城镇鄾城内，俗呼庄家冢。按《明一统志》“春秋楚王旅葬于此。”

汉刘表墓　，在府城东。

南顿君墓　，在郡东七里，光武父南顿令钦也。“习郁墓　” ，在习家池上。

晋王叔和墓　在岘山南。

宋“武昌王《刘浑》” 墓　失其处。

唐孟浩然墓　在鹿门山。按《明一统志》：宋颜君诗：“可怜垂世诗千首，换得荒坟数尺碑。”

刘言史墓　，在郭外五里。

“卢多逊墓　” ，失其处。

明襄宪王墓　，在府城西永安山，即五朵山。襄定王墓　，在府城西久安山。

襄𥳑王墓　在府城西隆中山。襄怀王墓　在府城西丰乐山。

襄康王墓　在府城西柏香山。

襄庄王墓　：在府城西龙泉山。

襄靖王墓　在府城西青安山。

襄忠王墓　在府城西青安山。

任亨泰墓　在南凤山。亨泰，状元，官礼部尚书，敕葬。

王忠墓　在凤凰山。忠，王信，父死国难，母岳氏守节。诏旌忠为“忠臣” ，赠都督，岳为“节妇” 、太夫人，敕葬。

宜城县

楚平王墓　，在县南四十五里。春秋时，楚平王葬于水，作虚冢于岸上，有庙在冢前。

楚昭王墓　，在故襄城内，有碑存。

金汁墓　，在县南六十里。春秋时浣纱女墓。伍子胥移葬于此，以铁汁灌墓。

淳于髡墓　在县西北十七里善谑驿西，即放鹄所，名侯堂营。正德间，知县朱崇学立碑于县西官路四里，云“辩士淳于髡之墓。” 仍立小碑于墓前。

宋玉冢　在县南三里。有三冢，在宋玉宅后。正德间，知县朱崇学立碑曰：“楚大夫宋玉之墓。” 嘉靖间，抚治路迎建祠堂门宇，置守冢一人。向宠墓　在毛家港一里，有石羊存。

黄宪墓　在县西北十五里旧官路东，俗呼云“黄连冢。” 正德间，知县朱崇学立碑今县北官路五里，云汉处士黄宪之墓。仍立小碑于墓前。马王冢　在县南四十里马王冲南，疑即马良冢。

七十二冢　自县北至潼口，大冢七十二，相传汉、唐、宋、元名臣冢。

“匡王冢　，去县东七里。” 未详何代。

欧阳国公冢　在县东曾公冲，有三冢，世失其名。

南漳县

周卞和墓　，在县西南一百二十里抱玉岩之东。

枣阳县

汉章陵　，在县南。光武祖舂陵节侯诸墓。岑彭墓　，在县东北四十里。

刘琦墓　，在县东五里，高二丈，刘琦曾屯兵于此。

谷城县

周谷伯墓　在谷山。《春秋》“谷伯绥卒，葬于此。” 唐王陵　，在县西南五十里望成冈，有翁仲，见存。

宰相张柬之墓　在涓口都。

宋崇宁王妃墓　在崇宁寺东。

明卫国公邓愈墓　在县西四十里。

光化县

夫子冢　在旧学庙基。先是，夫子有塑像。嘉靖间毁像易木主，有司不忍撤，为设障蔽。万历间迁学，遂葬像于《桫椤》树下。

伍举墓　在富乡村

汉娄寿墓　，在县东南十八里。有碑，汉熹平中立，题云《先儒娄先生碑》。

宋张士逊墓　在红岩，仁宗御篆其碑曰“旧德之碑，半崩汉水。”

李仲芳墓　，在遵教乡友于村。欧阳修撰《墓表》。欧阳庆墓　，在广节山之原。欧阳修撰《墓表》。元张良弼墓　，在杏花山。

均州

江元帅墓　，在州东马鞍山，有墓碑。

梁王墓　，在州西北一百里。有人入其墓，宽敞，有铁柱四，系朱棺。

双冢　在州南十五里。有二大冢盘踞里许，地名“双冢屯” ，碑没，仅遗一石人。以上俱失世代。韦公墓　，在州城南七里，屯有墓碑。

姜公墓　，在州城南七里屯，有《太常墓碑》。。